ኣብ ኢትዮጵያ ጥራሕ ዘይኮነስ ብብርኪ ዓለም፡ ፖለቲካዊ ስልጣን መንግስቲ ዝተቖፃፀርዎ ደቂ ተባዕትዮ እዮም። ኣብ ውሽጢ ማሕበረሰብ ጥራሕ ዘይኮነስ፡ ብቀጥታ ደቂ ኣንስትዮ ዝምልከቱ ሕግታት ዘርቅቑን ዘፈፅሙን እውን ደቂ ተባዕትዮ እዮም። ኣይተ ሽመልስ ካሳ፡ 'ቻለንጅስ ኤንድ ኦፖርቺኒትስ ኦፍ ውሜን ፖለቲካል ኢን ኢትዮጵያ' ኣብ ዝብል ፅሑፎም፡ ፖለቲካዊ ተሳትፎ ደቂ ኣንስትዮ ንምንታይ ኣድልዩ ንዝብል ሕቶ፡ ብዋናነት ዘልዕልዎ ሕቶ ፍትሒ እዩ። ፍርቂ ክፋል እቲ ማሕበረሰብ ከም ምዃነን መጠን፡ ኣብ ውክልና ዲሞክራሲ ደቂ ኣንስትዮ ንምንታይ ብባዕለን ዘይውከላ ዝብል ሕቶ እዩ። እቲ ካልእ ድማ ልምዲ ህይወት ደቂ ኣንስትዮን ደቂ ተባዕትዮን፡ ብፍላይ ድማ ምስ ታሪኻዊ ኢ-ፍትሓውነት ፆታ ተተሓሒዙ ክስተኻኸሉ ዝግበኦም ሕግታትን ኣፈፃፅምኦምን ልዕሊ ደቂ ኣንስትዮ ዝፈልጥ ስለዘየለ እዩ። ስለዝኾነ ድማ ደቂ ኣንስትዮን ደቂ ተባዕትዮን ብመዓረ ክውከሉ ይግባእ ይብሉ፡ ኣይተ ሽመልስ። መግለጺ ስእሊ, መስከረም አበራን የውብማር አስፋውን፤ ንመሰል ደቂ ኣንስትዮ ተሪረን ካብ ዝቃለሳ ውሑዳት ተጠቀስቲ እየን። እቶም ብድሆታት እንታይ እዮም?
